मांकड़ का पहला अर्धशतक, पूरन ने 13 बॉल पर 44 रन बनाए
Sunrisers Hyderabad Vs Lucknow Super Giants IPL Match LIVE Score Update; Follow IPL 2023 Latest News, SRH Vs LSG IPL Match Updates with Dainik Bhaskar (दैनिक भास्कर).
लखनऊ सुपरजायंट्स ने इंडियन प्रीमियर लीग में सनराइजर्स हैदराबाद पर लगातार तीसरी जीत हासिल की है। टीम ने हैदराबाद को उसी के होमग्राउंड में 7 विकेट से हराया। इस जीत के साथ ही लखनऊ ने प्लेऑफ क्वालिफिकेशन की ओर एक और कदम बढ़ा दिया है। टीम के खाते में 13 अंक हैं। देखें पॉइंट्स टेबल 
अपने होमग्राउंड पर हैदराबाद ने टॉस जीतकर बैटिंग करते हुए 20 ओवर में 6 विकेट पर 182 रन बनाए। 183 रन का टारगेट लखनऊ के बल्लेबाजों ने 19.2 ओवर में 3 विकेट पर हासिल कर लिया।
आज फिर डबल हेडर डे है। दिन का दूसरा मैच दिल्ली कैपिटल्स (DC) और पंजाब किंग्स (PBKS) के बीच अरुण जेटली स्टेडियम में खेला जा रहा है। पढ़ें मैच रिपोर्ट
मैच के टार्निंग पॉइंट्स 
मैच का एनालिसिस: पूरन की पारी से जीता लखनऊ
पूरन की 13 बॉल पर नाबाद 44 रन की विस्फोटक पारी ने लखनऊ को जीत दिलाई। टीम ने शुरुआत के 12 ओवर में 75 रन ही बनाए थे।
पूरन के अलावा प्रेरक मांकड़ ने 45 बॉल पर नाबाद 64 रन बनाए। मार्कस स्टोइनिस ने 25 बॉल पर 40 और क्विंटन डी कॉक ने 19 बॉल पर 29 रन बनाए। ग्लेन फिलिप्स, मयंक मारकंडे और अभिषेक शर्मा ने एक-एक विकेट लिए।
इससे पहले, हैदराबाद की ओर से हेनरिक क्लासेन ने 29 बॉल पर 47 रन बनाए। ओपनर अनमोलप्रीत सिंह ने 27 बॉल पर 36 रन बनाए। क्रुणाल पंड्या को दो विकेट मिले, जबकि युद्धवीर, आवेश खान, यश ठाकुर और अमित मिश्रा के हिस्से एक-एक विकेट आया। देखें हैदराबाद-लखनऊ मैच का स्कोरकार्ड
यहां ग्राफिक्स में देखिए मैच जिताऊ प्रदर्शन
अब जानिए कैसे गिरे किसके विकेट...
ऐसे गिरे लखनऊ के विकेट
ऐसे गिरे हैदराबाद के विकेट...
अब ग्राफिक्स में देखिए पावरप्ले कॉन्टेस्ट...
धीमी शुरुआत के बावजूद जीता लखनऊ 
मुकाबले का प्लेऑफ हैदराबाद के नाम रहा। टीम ने शुरुआती 6 ओवर में 2 विकेट पर 56 रन बनाए, वहीं लखनऊ एक विकेट पर 30 रन ही बना सकी।
यहां से मैच का LIVE कवरेज...शुरुआत लखनऊ की पारी से
स्टोइनिस और मांकड की अर्धशतकीय साझेदारी
54 पर दो विकेट गंवाने के बाद मार्कस स्टोइनिस ने प्रेरक मांकड़ के साथ अर्धशतकीय साझेदारी की। दोनों ने 43 बॉल पर 73 रन जोड़े। इस साझेदारी को अभिषेक शर्मा ने स्टोइनिस को आउट करके तोड़ा।
धीमी रही लखनऊ की शुरुआत, एक विकेट भी गंवाया
183 रन का टारगेट चेज करने उतरी लखनऊ की शुरुआत धीमी रही। टीम ने 6 ओवर में एक विकेट पर 30 रन बनाए। ओपनर काइल मेयर्स 2 रन बनाकर आउट हुए।
यहां से हैदराबाद की पारी...
क्लासेन-समद की अर्धशतकीय साझेदारी
मिडिल ऑर्डर पर खेलने उतरे हेनरिक क्लासेन और अब्दुल समद ने 40 बॉल पर 58 रन की अर्धशतकीय साझेदारी की। इस साझेदारी ने टीम का स्कोर 180 के पास पहुंचाया।
पावरप्ले में हैदराबाद को लगे दो झटके
हैदराबाद की शुरुआत अच्छी नहीं रही। टीम ने 6 ओवर में 56 रन बनाने में 2 विकेट गंवा दिए। अभिषेक शर्मा 7 और राहुल त्रिपाठी 20 रन बनाकर आउट हुए। युद्धवीर और यश ठाकुर को एक-एक विकेट मिले।
फोटोज में देखिए हैदराबाद-लखनऊ मैच का रोमांच...
हैदराबाद ने टॉस जीतकर बैटिंग चुनी, सनवीर सिंह को डेब्यू कैप
सनराइजर्स में बैटिंग ऑलराउंडर सनवीर सिंह को मौका मिला, वहीं लखनऊ में युद्धवीर सिंह और प्रेरक मांकड को मोहसिन खान और दीपक हुड्डा की जगह प्लेइंग में मौका मिला।
दोनों टीमों की प्लेइंग-11
सनराइजर्स हैदराबाद : ऐडन मार्करम (कप्तान), अभिषेक शर्मा, अनमोलप्रीत सिंह, राहुल त्रिपाठी, हेनरिक क्लासेन (विकेटकीपर), ग्लेन फिलिप्स, अब्दुल समद, मयंक मारकंडे, भुवनेश्वर कुमार, फजल हक फारूकी और टी नटराजन।
इम्पैक्ट प्लेयर्स : विव्रांत शर्मा, सनवीर सिंह, मयंक डागर, नीतीश रेड्डी, मार्को यानसेन।
लखनऊ सुपर जायंट्स : क्रुणाल पंड्या (कप्तान), क्विंटन डी कॉक, काइल मेयर्स, प्रेरक मांकड, मार्कस स्टोइनिस, निकोलस पूरन, अमित मिश्रा, यश ठाकुर, रवि बिश्नोई, युद्धवीर सिंह और आवेश खान।
इम्पैक्ट प्लेयर्स : स्वप्निल, डेनियल सैम्स, आयुष बडोनी, दीपक हुड्‌डा, गुलेरिया।